**SMJERNICE**

za organizaciju i razvoj sustava civilne zaštite na području Općine Biskupija za period od 2024. do 2027. godine

Na temelju članka 17. stavak 1. podstavka 1. Zakona o sustavu civilne zaštite („Narodne novine“, br.82/2015 i 118/18) i članka 32. Statuta Općine Biskupija („Službeni vjesnik Šibensko-kninske županije“,9/09, 4/11, 8/12, 4/13, 2/18, 5/19, 3/20 i 3/21), Općinsko vijeće na Općine Biskupija na 18. sjednici, održanoj dana 10. studenoga 2023. god. donosi

**SMJERNICE**

**za organizaciju i razvoj sustava civilne zaštite na području**

**Općine Biskupija za period od 2024.do 2027.godine**

**Uvod**

Zakonom o sustavu civilne zaštite („Narodne novine“, br. 82/15 i 118/18) određeno je da sustav civilne zaštite obuhvaća mjere i aktivnosti kojima se uređuju prava i obaveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja stanovništva, materijalnih i kulturnih dobara i okoliša od posljedica prirodnih, tehničko-tehnoloških velikih nesreća i katastrofa.

Sustav civilne zaštite ustrojava se na lokalnoj, područnoj i državnoj razini te povezuje resurse i sposobnosti sudionika operativnih snaga i građana u jedinstvenu cjelinu radi smanjenja rizika od katastrofa, pružanja brzog odgovora na prijetnje i opasnosti od nastanka, te ublažavanja posljedica velike nesreće ili katastrofe.

Smjernice će se koristiti kao podloga za planiranje aktivnosti u sustavu civilne zaštite u razmatranom periodu u cilju smanjenja rizika od velikih nesreća te provođenja ciljanih preventivnih mjera sukladno Procjeni rizika od velikih nesreća za područje Općine Biskupija.

**1. Definiranje sudionika civilne zaštite na području Općine Biskupija**

**Cilj:** Definiranje snaga i materijalno tehničkih sredstava kojima Općina Biskupija raspolaže u slučaju pojave ugroze i uspostava sustava jasnih ovlasti i nadležnosti, odnosno jasne koordinacije djelovanja sustava.

Prema Zakonu o sustavu civilne zaštite sudionici civilne zaštite su:

a) stožeri civilne zaštite

b) operativne snage vatrogastva

c) operativne snage Hrvatskog Crvenog križa

d) operativne snage Hrvatske gorske službe spašavanja

e) udruge

f) postrojbe i povjerenici civilne zaštite

g) koordinatori na lokaciji

h) pravne osobe u sustavu civilne zaštite.

Općina Biskupija u okviru svojih prava i obaveza utvrđenim Ustavom i zakonom :uređuje, planira, organizira, financira i provodi civilnu zaštitu.

U cilju učinkovitog i racionalnog izvršavanja tih zadataka potrebno je:

* definirati resurse,
* izvršitelje,
* kontinuirano provoditi usklađivanje djelovanja svih snaga.

**2. Opremanje, osposobljavanje i usavršavanje operativnih snaga civilne zaštite**

**Cilj**: Povećanje i unapređenje osposobljenosti i razvoj operativnih snaga za reagiranje u katastrofama i velikim nesrećama.

**Stožer civilne zaštite**

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Članove stožera potrebno je educirati, osposobiti i uvježbati s ciljem izvršavanja svojih zadaća upravljanja i usklađivanja aktivnosti operativnih snaga i ukupnih ljudskih i materijalnih resursa zajednice u slučaju neposredne prijetnje, katastrofe i veće nesreće kako bi se spriječile, ublažile i otklonile posljedice katastrofe i veće nesreće na području Općine Biskupija. Edukacija će se provesti u suradnji s Područnim uredom Državne uprave za civilnu zaštitu u Šibeniku.

**Operativne snage vatrogastva**

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Dobrovoljno vatrogasno društvo Biskupija u periodu 2024-2027.godini treba biti najznačajniji kapacitet sustava civilne zaštite.

Svoje zadatke i aktivnosti DVD Biskupija provoditi će sukladno Programu rada, a u suradnji s Vatrogasnom zajednicom Šibensko-kninske županije, a naročito poslove na pripremi i provedbi Programa aktivnosti u provedbi posebnih mjera zaštite od požara od interesa za Republiku Hrvatsku.

Broj, vrsta, opremljenost i veličina vatrogasnih postrojbi određena je Planom zaštite od požara Općine Biskupija na temelju Procjene ugroženosti od požara i tehnoloških eksplozija Općine Biskupija.

U periodu od 2024.do 2027.godine potrebno je provoditi različite oblike osposobljavanja dobrovoljnih vatrogasaca te redovno obavljati preventivne, redovne liječničke preglede.

Za unaprjeđenje sustava vatrogastva na prostoru Općine Biskupija nužno je slijedeće:

* Donijeti godišnji provedbeni plan unapređenja zaštite od požara,
* Skupa sa Hrvatskim šumama izraditi Operativni plan motrenja za period 2024-2027.godine,
* Trajno raditi na osposobljavanju i opremanju operativnih snaga postrojbe,
* Usklađivati Plan zaštite od požara Općine s postojećim stanjem, a najmanje jednom godišnje.
* Održati pokazne vježbe protupožarne zaštite,
* Provoditi preventivne mjere zaštite od požara

**Operativne snage Hrvatskog crvenog križa**

Operativna snaga Hrvatskog crvenog križa je Gradsko društvo Crvenog križa Grada Knina koje je temeljna operativna snaga sustava civilne zaštite u velikim nesrećama i katastrofama u izvršenju obaveza sustava civilne zaštite sukladno Zakonu o Hrvatskom Crvenom križu i drugim važećim propisima.

Općina Biskupija u periodu 2024. do 2027.godine sufinancirati će Gradsko društvo Crvenog križa Grada Knina sukladno važećim propisima i financijskim mogućnostima.

**Operativne snage Hrvatske gorske službe spašavanja**

Na području Općine Biskupija djeluje HGSS Stanica Šibenik.

Operativne snage Hrvatske gorske službe spašavanja su temeljna operativna snaga sustav civilne zaštite u velikim nesrećama i katastrofama i izvršavaju obaveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja, Zakona, Planovima civilne zaštite jedinica lokalne i područne (regionalne) samouprave i Državnom planu djelovanja civilne zaštite.

Općina Biskupija će sufinancirati programske aktivnosti HGSS Stanice Šibenik sukladno važećim propisima.

**Udruge**

Udruge koje nemaju javne ovlasti, a od interesa su za sustav civilne zaštite , pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga i specijalističkih i intervencijskih postrojbi civilne zaštite te se uključuju u provođenje mjera i aktivnosti sustava civilne zaštite sukladno odredbama ovog Zakona i planovima jedinica lokalne i područne (regionalne) samouprave.

Udruge sa svojom organizacijom i stručnim znanjem svojih članova predstavljaju značajan potencijal i njihovo uključivanje u sustav civilne zaštite znatno doprinosi njegovoj kvaliteti i učinkovitosti. Članove udruga je potrebno uključiti u one segmente sustava civilne zaštite obzirom na područje rada za koje su osnovani. Udruge koje funkcioniraju imaju utvrđen ustroj, poznati su im potencijali članova, u redovitoj djelatnosti okupljaju se oko zajedničkih ciljeva i imaju iskustva u organizaciji. Osim toga kod članova udruga prisutna je svijest o potrebi rada za zajedničko dobro, dakle može se očekivati njihovo dragovoljno uključivanje u sustav civilne zaštite.

Na području Općine Biskupija ne postoje udruge koje imaju kapacitete za uključivanje u civilnu zaštitu. Općina je dužna definirati udruge s obzirom na članak 31. Zakona o sustavu civilne zaštite (NN 82/15 i 118/18).

U cilju što kvalitetnijeg uključivanja udruga u sustav civilne zaštite u promatranom periodu potrebno je:

* utvrditi postojeću materijalno-tehničku opremljenost udruga,
* prilikom popune postrojbe civilne zaštite pripadnicima, udrugama dati mogućnost da predlože pripadnike iz svojih redova,
* prilikom financiranja udruga, sredstva za financiranje usmjeriti na kupnju materijalno-tehničkih sredstava koja se nalaze u materijalno-tehničkom ustroja timova civilne zaštite.
* financiranje udruga provesti temeljem dostavljenih Izvještaja o radu i Planova i programa rada.

**Postrojbe i povjerenici civilne zaštite Općine Biskupija**

Postrojba Civilne zaštite je posebni formacijski sustav za izvršavanje obimnijih i složenijih zadaća u civilnoj zaštiti stanovništva i materijalnih dobara od elementarnih nepogoda, nesreća, katastrofa i ratnih djelovanja, koje bi se upotrijebile, kada redovne snage, koje se u okviru svoje djelatnosti bave civilnom zaštitom, ne mogu udovoljiti obvezama spašavanja u novonastaloj situaciji.

Ustroj i broj pripadnika postrojbe Civilne zaštite Općine određen je temeljem Procjene ugroženosti stanovništva, materijalnih i kulturnih dobara i okoliša. Sukladno navedenoj Procjeni odlukom općinskog načelnika osnovana je Postrojba civilne zaštite.

Za unapređenje postojećeg stanja u promatranom periodu potrebno je:

* izvršiti popunu timova pripadnicima koji svojim znanjem, stručnim i organizacijskim sposobnostima mogu doprijeti kvalitetnom izvršavanju zadaća u civilnoj zaštiti,
* nastaviti opremanje postrojbi civilne zaštite osobnom i skupnom opremom u skladu s raspoloživim sredstvima,
* izvršiti obuku zapovjednih struktura postrojbe na svim razinama upravljanja i zapovijedanja,
* izvršiti obuku pripadnika postrojbe
* najmanje jednom godišnje vršiti smotru postrojbe i povjerenika civilne zaštite te provjeru mobilizacijske spremnosti,
* organizirati pokazne vježbe.

Povjerenici civilne zaštite dio su sustava civilne zaštite na području Općine Biskupija čija je dužnost sudjelovati u organiziranju i provođenju mjera civilne zaštite utvrđenim planovima civilne zaštite te sukladno zapovijedima Stožera za civilnu zaštitu.

Broj povjerenika civilne zaštite Općine Biskupija je određen temeljem Procjene ugroženosti stanovništva, materijalnih i kulturnih dobara i okoliša, a isti su imenovani od strane načelnika Općine.

Za unapređenje postojećeg stanja u promatranom periodu potrebno je:

* stalno unapređivati obuku povjerenika civilne zaštite
* najmanje jednom godišnje prilikom smotre postrojbe civilne zaštite vršiti i smotru povjerenika civilne zaštite te provjeru mobilizacijske spremnosti,
* organizirati pokazne vježbe.

**Koordinatori na lokaciji**

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite. Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.

**Pravne osobe u sustavu civilne zaštite**

Pravne osobe od interesa za sustav civilne zaštite određuju se odlukom predstavničkog tijela, a na prijedlog izvršnog tijela sukladno članku 17.stavak 1. podstavak 3. Zakona.

Pravne osobe određene gore navedenom odlukom dužne su u operativnim planovima izraditi plan o načinu organiziranja provedbe mjera i aktivnosti u sustavu civilne zaštite sukladno odredbama zakona o sustavu civilne zaštite, posebnih propisa i njihovih općih akata.

**3. Sustav uzbunjivanja građana**

**Cilj:** Uspostava sustava uzbunjivanja

Osnovni cilj je da sustav uzbunjivanja, javljanja i obavještavanja građana dobro funkcionira kako bi se u kriznim uvjetima moglo pravovremeno organizirati na obavještavanju, sklanjanju, evakuaciji i zbrinjavanju ugroženih građana i materijalnih dobara.

Nositelj ukupnog sustava uzbunjivanja građana na području Šibensko-kninske županije, odnosno Općine Biskupija je Državna uprava zaštite i spašavanja, Područni ured Šibenik, koji osigurava stabilnost sustava uzbunjivanja ali i obavijesti građana.

Pozivom na broj 112 svaki građanin može prijaviti hitnu situaciju, nesreću ili prijetnju za ljudske živote, imovinu, okoliš i kulturna dobra.

**4. Zaštita okoliša**

**Cilj:** unapređenje stanja okoliša i osiguranje zdravog okoliša

Aktivna zaštita okoliša ima za cilj održivo korištenje prirodnih dobara, sprečavanje i smanjenje onečišćenja okoliša, uklanjanje posljedica onečišćenja okoliša, poboljšanje narušene prirodne ravnoteže, te je potrebno:

-sustavno pratiti i analizirati stanje okoliša,

-uspostaviti informacijski sustav zaštite okoliša sa svrhom cjelovitog upravljanja zaštitom okoliša,

-razvijati suradnju sa nevladinim udrugama iz područja zaštite okoliša

**5. Edukacija stanovništva na području civilne zaštite**

**Cilj:** informiranje stanovništva s ciljem edukacije o pravilnom postupanju u slučaju katastrofa i velikih nesreća

Podizanje ukupnog nivoa svijesti stanovništva kao i sudionika sustava zaštite i spašavanja, o mogućnosti ugroza i borbe protiv njihovog djelovanja treba biti glavni zadatak svih sudionika sustava zaštite i spašavanja.

U pravcu postizanja pravilnog postupanja i smanjenja štete potrebno je konstantno educirati stanovništvo na sljedeći način:

-provođenje informiranja građana putem sredstava javnog informiranja, letaka i sl.

-edukacija Stožera civilne zaštite, pripadnika DVD-a i postrojbe civilne zaštite,

-obilježavanje svih datuma od značaja za civilnu zaštitu,

-edukacija građana putem subjekata koji se bave zaštitom i spašavanjem.

**6. Suradnja na polju civilne zaštite**

**Cilj:** uspostavljanje kontakata te suradnja na polju civilne zaštite sa susjednim jedinicama lokalne samouprave

Suradnja na polju civilne zaštite ima za cilj razmjenu iskustava, podataka, znanja i vještina sa odgovarajućim institucijama civilne zaštite iste razine.

U tom smislu potrebno je u promatranom razdoblju:

* uspostaviti kontakte sa susjednim gradovima i općinama, budući da se sustav civilne zaštite u kriznim situacijama, među ostalima, temelji na načelu solidarnosti u pružanju pomoći,

**7. Financiranje sustava civilne zaštite**

**Cilj**: racionalno, funkcionalno i učinkovito djelovanje sustava civilne zaštite.

Prema Zakonu o sustavu civilne zaštite potrebno je utvrditi izvore i način financiranja sustava civilne zaštite na području Općine. Stoga je u Proračunu, u skladu s ostalim propisima, potrebno osigurati:

-sredstva za vatrogastvo,

-sredstva za civilnu zaštitu,

-sredstva za redovne službe i djelatnosti sudionicima u sustavu civilne zaštite,

-sredstva za udruge koje se bave civilnom zaštitom temeljem posebnih propisa.

8. Smjernice za organizaciju i razvoj sustava zaštite i spašavanja za period 2024. do 2027.godine stupaju na snagu osmog dana od dana objave u „Službenom vjesniku Šibensko-kninske županije“.

KLASA:240-01/23-01/3

URBROJ:2182-17-01-23-01

Orlić, 10. studenoga 2023.godine

Općinsko vijeće

Općine Biskupija

Potpredsjednik

Dragan Vukmirović v.r.